wannaphong/clean_thaiwikipedia huggingface dataset:
# นกกระตั้วไทรทัน
นกกระตั้วไทรทัน (ชื่อวิทยาศาสตร์: Cacatua galerita triton) เป็นหนึ่งในสี่ชนิดย่อยของนกกระตั้วใหญ่หงอนเหลือง นกกระตั้วนี้ถูกบรรยายครั้งแรกโดยนักสัตววิทยาชาวดัตช์ คูนราด ยาคอบ เทมมินคก์ ในปี ค.ศ. 1849 ไม่มีข้อมูลยืนยันว่าทำไม เทมมินคก์ ถึงเลือกชื่อนี้ แต่มีการคาดการณ์ว่าอาจจะตั้งชื่อตามเรือรบ ไทรทัน ของดัตช์ซึ่งปฏิบัติการในบริเวณชายฝั่งของ นิวกินีดัตช์ ในศตวรรษที่ 19

ในแหล่งที่อยู่อาศัยตามธรรมชาติของมัน นกกระตั้วไทรทันถือเป็นศัตรูพืช

 ลักษณะ 
นกกระตั้วไทรทันมีสีขาวและมีหงอนสีเหลืองขนาดใหญ่ที่สามารถยกขึ้นได้ มีความยาวประมาณ 45–55 เซนติเมตร และน้ำหนักประมาณ 550–600 กรัม สามารถมีอายุได้ถึง 40 ปี สายพันธุ์ย่อยนี้แตกต่างจากนกกระตั้วหงอนเหลืองที่พบในออสเตรเลีย โดยมีขนาดเล็กกว่า ขนหงอนกว้างกว่า และมีวงแหวนรอบดวงตาสีฟ้าอ่อนแทนที่จะเป็นสีขาว หัวและจะงอยปากของมันมีขนาดใหญ่เมื่อเทียบกับตัวเมื่อเปรียบเทียบกับนกกระตั้วหงอนเหลืองชนิดใหญ่ แม้ว่านกกระตั้วไทรทันจะมีขนาดและน้ำหนักมากกว่านกกระตั้วเอเลโอนอรา แต่ในทางปฏิบัติอาจจะแยกความแตกต่างระหว่างสองสายพันธุ์ย่อยนี้ได้ยาก

 การกระจายพันธุ์ 
นกกระตั้วไทรทันสามารถพบได้ทั่วพื้นที่ส่วนใหญ่ของเกาะนิวกินีและหมู่เกาะโดยรอบ รวมถึงหมู่เกาะเวสเทิร์น หมู่เกาะเดนเทรคาสโต และหมู่เกาะลูอิซิแอด นอกจากนี้ยังสามารถพบได้ในหมู่เกาะส่วนใหญ่ในพื้นที่ด้านตะวันตกของทะเลโซโลมอน ยกเว้นหมู่เกาะอารู

 ถิ่นอาศัย 
thumb|left|ขณะบิน
นกกระตั้วไทรทันเป็นนกที่อาศัยอยู่บนต้นไม้เกือบทั้งหมด และมักไม่พบในกลุ่มที่มีจำนวนมากกว่า 6 ตัว พวกมันชอบป่าหนาทึบบนเนินเขา โดยทั่วไปมักพบในพื้นที่ความสูงระดับต่ำถึงปานกลาง แต่ก็สามารถพบได้ในป่าที่มีความสูงถึง 1850 เมตร (6070 ฟุต) เหนือระดับน้ำทะเล

 อาหาร 
พวกมันกินเมล็ดพืช ผลไม้ และบางครั้งแมลง

 การผสมพันธุ์ 
ในช่วงฤดูผสมพันธุ์ซึ่งอยู่ระหว่างเดือนพฤษภาคมถึงกันยายน นกเหล่านี้มีพฤติกรรมก้าวร้าว ชอบอยู่ตัวเดียว และปกป้องอาณาเขต พวกมันทำรังในโพรงไม้เช่นเดียวกับนกกระตั้วชนิดอื่น ๆ โดยจะปูรังด้วยใบไม้และเถาวัลย์ และวางไข่ 2-3 ฟอง ซึ่งพ่อแม่ทั้งสองจะช่วยกันฟักไข่นานประมาณ 26 วัน

 การเพาะเลี้ยง 
เช่นเดียวกับนกกระตั้วเอลีโอนอรา ประชากรของนกกระตั้วไทรทันในด้านการเพาะเลี้ยงได้รับการจัดตั้งขึ้นอย่างมั่นคงในยุโรปและสหรัฐอเมริกา โดยลูกนกที่เลี้ยงด้วยมือสามารถหาซื้อได้

 ในวรรณกรรม 
นกกระตั้วไทรทัน ชื่อว่าเฟร็ด ปรากฏอย่างเด่นชัดในซีรีส์โทรทัศน์ของสหรัฐอเมริกาในช่วงปี ค.ศ. 1970 เรื่อง Baretta โดยเป็นสัตว์เลี้ยงของตัวละครหลัก ในความเป็นจริง นกกระตั้วสองตัวที่ชื่อ ลาลาห์ และ เวียร์ด แฮโรลด์ ถูกใช้ระหว่างการถ่ายทำ
# เจ้าชายคินาชิ โนะ คารุ
เจ้าชายคินาชิ โนะ คารุ  เป็นเจ้าชายญี่ปุ่น โดยเป็นพระราชโอรสในจักรพรรดิอิงเงียวFrédéric, Louis (2005). Japan encyclopedia. Harvard University Press via Google Books. p. 521.

เจ้าชายคินาชิ โนะ คารุ เจ้าหญิงคารุ โนะ โออิรัตสึเมะ เจ้าชายอานาโฮะ (จักรพรรดิอังโก) และเจ้าชายโอฮัตสึเซะ วากาตาเกะ (จักรพรรดิยูเรียกุ) พระราชสมภพเป็นพระราชโอรสธิดาในจักรพรรดิอิงเงียวกับโอชิซากะ โนะ โอนากัตสึฮิเมะVarley, Paul. (1980). Jinnō Shōtōki, p. 112; Titsingh, Isaac. (1834).  เจ้าชายคินาชิ โนะ คารุเป็นพระราชโอรสองค์แรกในพระราชบิดาของพระองค์Imperial Household Agency (Kunaichō):  允恭天皇 (19)

เจ้าชายคินาชิ โนะ คารุได้รับเลือกเป็นมกุฎราชกุมาร แต่ถูกกล่าวหาว่ามีความสัมพันธ์ระหว่างพี่น้องกับเจ้าหญิงคารุ โนะ โออิรัตสึเมะCranston, Edwin A. (1998). A waka anthology: The gem-glistening cup. Stanford University Press via Google Books. p. 804.

หลังพระราชบิดาสวรรคต อานาโฮะสู้รบกับคินาชิ โนะ คารุ โดยอานาโฮะเอาชนะพระองค์ได้ แล้วขึ้นครองราชย์เป็นจักรพรรดิอังโกะ 

โคจิกิรายงานว่าคินาชิถูกส่งไปเนรเทศที่แคว้นอิโยะ จากนั้นจึงทำการอัตวินิบาตกรรม ส่วนนิฮงโชกิรายงานว่า คารุ โนะ โออิรัตสึเมะถูกส่งไปเนรเทศที่แคว้นอิโยะในรัชสมัยของพระราชบิดาของพระนางเนื่องด้วยความสัมพันธ์ระหว่างพี่น้อง และเจ้าชายคินาชิ โนะ คารุทรงทำการอัตวินิบาตกรรมในช่วงที่ทำสงครามกับอานาโฮะThe Chronicles of Japan
# ตาคลี เจเนซิส
ตาคลี เจเนซิส  เป็นภาพยนตร์ไทยแนวไซไฟ ผจญภัย เขียนบทและกำกับโดยชูเกียรติ ศักดิ์วีระกุล นำแสดงโดยพอลล่า เทเลอร์, ปีเตอร์ คอร์ป ไดเรนดัล, วนรัตน์ รัศมีรัตน์, ณัฐชา นีน่า เจสซิกา พาโดวัน ร่วมด้วย ทราย เจริญปุระ และ ภูธฤทธิ์ พรหมบันดาล. ภาพยนตร์เข้าฉายอย่างเป็นทางการวันที่ 12 กันยายน พ.ศ. 2567 ทั้งในโรงภาพยนตร์ระบบปกติและไอแมกซ์ มีบริษัทผู้สร้างคือค่ายเนรมิตรหนัง ฟิล์ม และวอร์เนอร์บราเธอส์เป็นผู้จัดจำหน่าย

นักแสดง
 พอลล่า เทเลอร์ รับบท สเตลล่า 
 ปีเตอร์ คอร์ป ไดเรนดัล รับบท อิษฐ์ 
 วนรัตน์ รัศมีรัตน์ รับบท ก้อง
 ณัฐชา นีน่า เจสซิกา พาโดวัน รับบท วาเลน / สเตลล่า (วัยเด็ก)
 ทราย เจริญปุระ
 ภูธฤทธิ์ พรหมบันดาล รับบท จำนูญ 
 เจนจิรา ไวด์เนอร์ รับบท ดวงพร
 นารา เทพนุภา
 ภูษิตา วัฒนากรแก้ว
 นุชนภา สร้อยดารา
 กิตติศักดิ์ ปฐมบูรณา

งานสร้าง
จุดเริ่มต้นของโครงการมาจากการที่ชูเกียรติได้ไปพบกับค่ายรามสูร อดีตสถานีตรวจจับสัญญาณที่กองทัพสหรัฐ จังหวัดอุดรธานี สร้างขึ้นเมื่อ พ.ศ. 2507 ซึ่งได้พบกับสถานีเรดาร์ร้างขนาดใหญ่ที่ใช้สำหรับติดต่อสื่อสารพร้อมด้วยเสาสัญญาณล้อมรอบมากถึง 48 ต้น และมีอุโมงค์ใต้ดินที่ยาว 300 เมตร ชูเกียรติและทีมสร้างจึงได้ค้นหาข้อมูลเกี่ยวกับสถานที่นี้เพิ่มเติม จนพบว่ามีสถานีเช่นนี้ 7 แห่งในโลก ส่วนที่มาของชื่อ ตาคลี มาจากอำเภอตาคลี จังหวัดนครสวรรค์ ซึ่งก็มีฐานทัพของกองทัพสหรัฐ ในช่วงสงครามเวียดนาม และมีเรื่องเล่าว่าเป็นฐานทัพที่อาจมีมนุษย์ต่างดาวอาศัยอยู่

ตาคลี เจเนซิส มีทุนสร้างประมาณ 60 ล้านบาท ภาพยนตร์ใช้เวลาพัฒนาบทอยู่ราวหนึ่งปี ถ่ายทำประมาณ 6 ถึง 8 เดือน

ทีมงานสร้างภาพเทคนิคพิเศษคือ แฟตแคตสตูดิโอส์ (Fatcat Studios) ที่เคยทำงานในภาพยนตร์เรื่อง นาคี 2 (2561) และ ขุนแผน ฟ้าฟื้น (2562) นอกจากยังได้เอกสิทธิ์ ไทยรัตน์ นักวาดการ์ตูนที่เคยร่วมงานกับชูเกียรติมาแล้วใน 13 เกมสยอง มารับหน้าที่ออกแบบสัตว์ประหลาด โดยมีแนวคิดที่ต้องการนำเสนอคือประวัติศาสตร์ท้องถิ่นและตํานานภาคอีสาน

การตอบรับ
รายได้
ตาคลี เจเนซิส เปิดตัวบนตารางบ็อกซ์ออฟฟิศของไทยที่อันดับ 3 กับรายได้ 4 วันแรก 2.95 ล้านบาท (หรือ 3.18 ล้านบาท จากการรวมยอดรอบฉายพิเศษในคืนวันพุธ)

คำวิจารณ์
มติชนสุดสัปดาห์ วิจารณ์ว่า แม้ ตาคลี เจเนซิส จะไม่ใช่หนังไทยระดับดีเลิศ ไม่ใช่ผลงานที่ยอดเยี่ยมที่สุดของชูเกียรติ และมีบาดแผล-จุดบกพร่องไม่ลงตัวอยู่พอสมควร ทว่า โดยพื้นฐานที่สุด ผลงานชิ้นนี้ของมะเดี่ยว ชูเกียรติ ก็ยังเป็น "เรื่องเล่า" ที่ดูสนุกและมีประเด็นชวนขบคิด-ถกเถียง ซ่อนแฝงไว้อยู่มากมาย
# โมโน (มังงะ)
โมโน (mono, สะกดด้วยตัวพิมพ์เล็กทั้งหมด) เป็นมังงะสี่ช่องของญี่ปุ่นที่เขียนบทและวาดภาพประกอบโดย Afro เริ่มลงพิมพ์เป็นตอนในนิตยสารมังงะ ไทม์ คิราระ มิราเคิล! ของสำนักพิมพ์โฮบุนชะในเดือนพฤษภาคม พ.ศ. 2560 และต่อมาได้ถูกย้ายไปลงพิมพ์ในนิตยสารมังงะ ไทม์ คิราระ คารัท ในเดือนธันวาคม พ.ศ. 2560 ซีรีส์อนิเมะทางโทรทัศน์ที่ผลิตโดยสตูดิโอซองเน่ ออกอากาศตั้งแต่เดือนเมษายนจนถึงเดือนมิถุนายน พ.ศ. 2568

  ตัวละคร 

 / 

 สื่อ 
 มังงะ 
โมโนเขียนและวาดภาพประกอบโดย Afro และได้เริ่มลงพิมพ์เป็นตอนในนิตยสารมังงะ ไทม์ คิราระ มิราเคิล!ของโฮบุนชะ เมื่อวันที่ 16 พฤษภาคม พ.ศ. 2560 หลังจากที่ฉบับสุดท้ายของมังงะ ไทม์ คิราระ มิราเคิล!ตีพิมพ์เมื่อวันที่ 16 ตุลาคม 2017 ซีรีส์ดังกล่าวก็ถูกย้ายไปตีพิมพ์ที่นิตยสารมังงะ ไทม์ คิราระ คารัท เมื่อวันที่ 28 ธันวาคมในปีเดียวกันนั้น ตอนต่าง ๆ ในซีรีส์ได้รับการรวบรวมตีพิมพ์เป็นเล่ม (ทังโกบง) จำนวน 4 เล่ม ณ เดือนเมษายน พ.ศ. 2567

ตอนพิเศษที่เป็นการร่วมมือกับซีรีส์อื่นของ Afro โลลิตั้งแคมป์ ได้รับการตีพิมพ์ในนิตยสารมังงะ ไทม์ คิราระ คารัท ฉบับเดือนมีนาคม พ.ศ. 2564 เมื่อวันที่ 28 มกราคม พ.ศ. 2564

 อนิเมะ 
ได้มีการประกาศสร้างเป็นซีรีส์อนิเมะทางโทรทัศน์เมื่อวันที่ 22 มีนาคม 2024 ซีรีส์เรื่องนี้ผลิตโดยอะนิเพล็กซ์ อนิเมชั่นทำโดยสตูดิโอซองเน่ และกำกับโดยเรียวตะ ไอเค โดยมีโยโกะ โยไนยามะเป็นผู้เขียนบท ทาคุยะ มิยาฮาระเป็นผู้ออกแบบตัวละคร และฮาจิเมะ เฮียกโคคุเป็นผู้แต่งเพลงประกอบ ออกอากาศตั้งแต่วันที่ 12 เมษายน จนถึงวันที่ 29 มิถุนายน พ.ศ. 2568 ทางช่องโตเกียวเอ็มเอ็กซ์และเครือข่ายอื่น ๆ เพลงเปิดของเรื่องคือ  ร้องโดยซีนิโฟโต-บุ (กลุ่มที่ประกอบด้วยฮารุนะ มิกาวะ, อาโออิ โคงะ และฮิการุ โทโนะเป็นตัวละครตามลำดับ) ส่วนเพลงปิดของเรื่องคือ  ร้องโดย Halca พลัสมีเดียเน็ตเวิร์คเอเชียได้รับลิขสิทธิ์ซีรีส์นี้ในเอเชียตะวันออกเฉียงใต้และจะออกอากาศทางช่อง Aniplus Asia

 รายชื่อตอน 

 หมายเหตุ
# อิจิโนเบะ โนะ โอชิวะ
อิจิโนเบะ โนะ โอชิวะ (กลางคริสต์ศตวรรษที่ 5 - ค.ศ. 456) เป็นพระราชโอรสองค์โตในจักรพรรดิริจูAston, William George. (1998). Nihongi, Vol. 1, pp. 373-377. และเป็นพระราชบิดาในเจ้าชายโวเกะ (袁祁王) และเจ้าชายโอเกะ (億計) ทั้งสองภายหลังรู้จักกันในพระนามจักรพรรดิเค็นโซImperial Household Agency (Kunaichō),  顕宗天皇 (23) และจักรพรรดินิงเก็งKunaichō,  仁賢天皇 (24) พระองค์มีพระมเหสีนามวาเอะ-ฮิเมะ  

แม้ว่าไม่สามารถกำหนดวันที่แน่นอนให้กับช่วงชีวิตหรือรัชสมัยของช่วงเวลานี้ได้ แต่รัชสมัยของจักรพรรดิอังโกถือว่าอยู่ในช่วง ค.ศ. 456 ถึง 479Ponsonby-Fane, Richard. (1959). The Imperial House of Japan, p. 40. และโอชิวะสิ้นพระชนม์ในรัชสมัยของอังโก

 ประวัติตามธรรมเนียม 
นิฮงโชกิบันทึกไว้ว่า โอชิวะถูกปลงพระชนม์ในอุบัติเหตุจากการล่าสัตว์โดยจักรพรรดิยูเรียกุBrinkley, Frank. (1915).  A History of the Japanese People from the Earliest Times to the End of the Meiji Era, p. 112; Titsingh, Isaac. (1834). Annales des empereurs du japon, pp. 27-28; Varley, Paul. (1980). Jinnō Shōtōki, pp. 113-115. จักรพรรดิเซเนทรงรับเลี้ยงพระโอรสของพะรองค์เป็นทายาทผู้สืบทอด ทั้งสองมีพระนามว่า เจ้าชายโวเกะและเจ้าชายโอเกะ
# ธอร์คิลด์ โฟก์เด
ธอร์คิลด์ โฟก์เด (18 กรกฎาคม ค.ศ. 1965 –) เป็นเจ้าหน้าที่ตำรวจชาวเดนมาร์กและปัจจุบันเป็นผู้บัญชาการกองกำลังตำรวจแห่งชาติเดนมาร์ก เขาได้รับตำแหน่งผู้บัญชาการตำรวจแห่งชาติเมื่อวันที่ 1 มีนาคม ค.ศ. 2020 แทนที่เยนส์ เฮนริก ฮอยปีแยร์

 ชีวิตช่วงต้น 
โฟก์เดสำเร็จการศึกษานิติศาสตรมหาบัณฑิตจากมหาวิทยาลัยออร์ฮูสตั้งแต่ ค.ศ. 1991 เขาเป็นอดีตเสมียนกระทรวงยุติธรรมและสำนักนายกรัฐมนตรี นอกจากนี้ เขายังทำหน้าที่เป็นตุลาการในศาลรอสกิลด์ตั้งแต่ ค.ศ. 1993 ถึง ค.ศ. 1994

 อาชีพตำรวจ 
ใน ค.ศ. 2009 โฟก์เดได้รับการว่าจ้างให้เป็นโพลิทิดิเรเทอร์ในกองกำลังตำรวจซีแลนด์เหนือ และต่อมาในปี ค.ศ. 2012 ในตำแหน่งโพลิทิดิเรเทอร์ของริจสโปลีเทียท์ ครั้นตั้งแต่ ค.ศ. 2013 ถึง 2017 เขาดำรงตำแหน่งโพลิทิดิเรเทอร์ของกองกำลังตำรวจโคเปนเฮเกน

ซึ่งในเดือนเมษายน ค.ศ. 2017 เขาได้รับตำแหน่งผู้บริหารกรมราชทัณฑ์และคุมประพฤติของเดนมาร์ก

เมื่อวันที่ 24 สิงหาคม ค.ศ. 2022 โฟก์เดได้รับการปลดจากราชการหลังการสังหารมิงค์ในประเทศเดนมาร์ก ค.ศ. 2020 และถูกเรียกตัวไปสอบสวนอย่างเป็นทางการรวมถึงพิจารณาวินัย อย่างไรก็ตาม เขาได้รับการแต่งตั้งให้เป็นผู้บัญชาการตำรวจแห่งชาติอีกครั้งเมื่อวันที่ 10 กุมภาพันธ์ หลังจากการสอบสวนเบื้องต้นเสร็จสิ้นอย่างเป็นทางการแล้ว และสรุปว่าเขาไม่ได้กระทำความผิดใด ๆ
# ลิปโปเซ็นเตอร์ (ฮ่องกง)
ลิปโปเซ็นเตอร์  หรือชื่อเดิม บอนด์เซ็นเตอร์  เป็นตึกระฟ้าคู่ในฮ่องกง ก่อสร้างแล้วเสร็จในปี 1988 ตั้งอยู่ที่เลขที่ 89 ควีนส์เวย์ในย่านแอ็ดมิรัลตีบนเกาะฮ่องกง ใกล้กับสถานีแอ็ดมิรัลตี อาคาร I มีความสูง  46 ชั้น และอาคาร II มีความสูง  42 ชั้น ลิปโปเซ็นเตอร์ถือเป็นการพัฒนาสำคัญในใจกลางของย่านแอ็ดมิรัลตีบนพื้นที่ขนาด 1.3 ล้านตารางฟุต ประกอบด้วยอาคารสำนักงานสองอาคารและพื้นที่ค้าขายในชั้นล่างSavills: Lippo Centre, Hong Kong

อาคารมีแปลนเป็นรูปแปดเหลี่ยม ด้านนอกคลุมด้วยกระจกสะท้อนแสงสีน้ำเงินเข้มแบบกำแพงผ้าม่าน เป็นผลงานออกแบบโดยสถาปนิกชาวอเมริกัน พอล รูดอล์ฟ ซึ่งในเวลานั้นทำงานเป็นที่ปรึกษาให้กับ Wong & OuyangLippo Centre

 ประวัติ 
หลังอาคารสร้างเสร็จในปี 1987 ซาวิลส์อินเวสต์เมินต์แมเนจเมินต์เข้ามาเป็นผู้บริหารอาคาร หลังจากปี 1988 เป็นต้นมา เจ้าของอาคารที่เข้ามาบริหารล้วนแล้วแต่ประสบปัญหาทางการเงินกันทุกรายThe Wall Street Journal: Bad Building Vibes Blamed In the Collapse of Peregrine บริษัทเครือญาติของตระกูล กวี่ หลง เต็ก จากสิงคโปร์ ขายหุ้นส่วนส่วนใหญ่ของอาคารขณะยังก่อสร้างอยู่ให้กับแอลัน บอนด์ ผู้ที่ในสี่ปี่ต่อมาถูกประกาศเป็นบุคคลล้มละลาย พร้อม ๆ กับบริษัทบอนด์คอร์เปอเรชั่นขแงเขา หลังบริษัทที่เข้ามาบริหารล้วนประสบปัญหาทางการเงิน ท้ายที่สุดอาคารตกเป็นของแพเรกรีนอินเวสเมินต์ ซึ่งต่อมาก็ล้มละลายเช่นกัน จนกระทั่งเป็นของลิปโปกรุ๊ป จากอินโดนีเซีย ซึ่งเป็นเจ้าของเดี่ยวที่ถือหุ้นมากที่สุด ที่ปรึกษาด้านฮวงจุ้ยในฮ่องกงเสนอว่าอาคารมีฮวงจุ้ยไม่ดีเนื่องมาจากลักษณะของกำแพงกระจกที่ยื่นออกมาเป็นรูปตัวอักษร C (คนท้องถิ่นมักเรียกว่าเป็นโคอาลาเกาะต้นไม้) กระนั้นก็ตาม ที่ปรึกษาด้านฮวงจุ้ยของแพเรกรีนระบุว่าอาคารไม่ได้มีปัญหาฮวงจุ้ย
# หนามในเนื้อ
หนามในเนื้อ  เป็นวลีที่มีต้นกำเนิดมาจากพันธสัญญาใหม่ซึ่งใช้กล่าวถึงความยุ่งยากหรือปัญหาในชีวิต โดยนำมาจากการใช้วลีนี้โดยเปาโลอัครทูตในจดหมายของนักบุญเปาโลถึงชาวโครินธ์ ฉบับที่ 2 12:7–9:2 โครินธ์ 12:7–9 – multi-version compare

ความอื่น ๆ ในคัมภีร์ฮีบรูที่มีการใช้คำว่า "หนาม" ในเชิงอุปลักษณ์ ได้แก่: – 

คำแปลภาษาอังกฤษมาตรฐานของ "หนามในเนื้อ" คือ "thorn in the flesh" เป็นที่นิยมจากคัมภีร์ไบเบิลฉบับพระเจ้าเจมส์ในปี ค.ศ. 1611 ในคำแปลของฉบับก่อนหน้านั้น คัมภีร์ไบเบิลทินเดลในปี ค.ศ. 1526 ใช้คำว่า "vnquyetnes" ("ความไม่สงบ") แทนที่จะเป็นคำว่า "thorn" ("หนาม") และคัมภีร์ไบเบิลเจนีวาในปี ค.ศ. 1557 กล่าวถึงด้วยวลีว่า "pricke in the fleshe"
# พระยาบำเรอภักดิ์ (สนิท จารุจินดา)
มหาเสวกตรี พระยาบำเรอภักดิ์ (สนิท จารุจินดา) (22 กุมภาพันธ์ 2438 – 14 กุมภาพันธ์ 2526) เป็นขุนนางชาวสยาม อดีตปลัดทูลฉลองกระทรวงวัง อดีตองคมนตรีในรัชสมัยพระบาทสมเด็จพระมงกุฎเกล้าเจ้าอยู่หัว และอดีตสมาชิกวุฒิสภา

พระยาบำเรอภักดิ์ มีนามเดิมว่า สนิท จารุจินดา เกิดเมื่อวันที่ 22 กุมภาพันธ์ 2438 เป็นบุตรชายของ พระยาสุเรนทรราชเสนา (เจิม จารุจินดา) อดีตปลัดมณฑลประจำจังหวัดลำปาง (เทียบได้กับตำแหน่งผู้ว่าราชการจังหวัดลำปางโดยดำรงตำแหน่งผู้ว่าราชการจังหวัดเป็นคนแรก) กับคุณหญิงสะอาด เนื่องจากพระยาสุเรนทรราชเสนาผู้เป็นบิดาต้องเดินทางไปรับราชการในต่างจังหวัด ทำให้ต้องนำบุตรชายมาฝากให้พลโทพระยาเทพอรชุน (เจ๊ก จารุจินดา) ผู้เป็นตาและคุณหญิงสายผู้เป็นยายช่วยเลี้ยงดู

ในปี 2445 พระยาเทพอรชุนได้นำเด็กชายสนิทผู้เป็นหลานชายเข้าถวายตัวเป็นมหาดเล็กในสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร และได้เป็นนักเรียนรุ่นแรกของโรงเรียนมหาดเล็กหลวง (วชิราวุธวิทยาลัยในปัจจุบัน) จากนั้นจึงได้เข้ารับราชการในราชสำนักและเจริญก้าวหน้าในหน้าที่จนได้เลื่อนยศเป็นพระยาเมื่ออายุ 23 ปีเศษและได้เป็นปลัดทูลฉลองเมื่ออายุเพียง 32 ปีเศษ ด้านชีวิตครอบครัวสมรสกับ คุณหญิงบุบผา บำเรอภักดิ์ บุตรสาวของเจ้าพระยาสุรบดินทรสุรินทรฦๅชัย (พร จารุจินดา) แต่ไม่มีบุตรสืบสกุล มหาเสวกตรี พระยาบำเรอภักดิ์ ถึงแก่อนิจกรรมด้วยโรคชราเมื่อวันที่ 14 กุมภาพันธ์ 2526 หรือ 8 วันก่อนวันเกิดอายุครบ 88 ปีสิริอายุได้ 87 ปี

 ตำแหน่ง ยศ และบรรดาศักดิ์ 
 10 กุมภาพันธ์ 2455 – มหาดเล็กวิเศษ กองตั้งเครื่อง
 14 สิงหาคม 2456 – นายรองสนิท มหาดเล็กเวรศักดิ์ ถือศักดินา 300
 18 กันยายน 2457 เป็นนายเวร รองอธิบดีกรมมหาดเล็กอีกตำแหน่งหนึ่ง
 10 พฤศจิกายน 2457 – นายเสน่ห์หุ้มแพร ถือศักดินา 400
 18 กันยายน 2458 – นายจ่ายวด มหาดเล็กเวรสิทธิ์ ถือศักดินา 600
 23 พฤษภาคม 2459 – ผู้ช่วยเลขาธิการกรมมหาดเล็ก
 30 สิงหาคม 2459 – หลวงศักดิ์นายเวร มหาดเล็กเวรศักดิ์ ถือศักดินา 800
 8 ธันวาคม 2460 – เจ้าหมื่นไวยวรนารถ หัวหมื่นมหาดเล็กปลายเชือกเวรฤทธิ์ ถือศักดินา 1000
 20 มีนาคม 2460 – เลขาธิการสภาจางวางกรมมหาดเล็ก
 14 ตุลาคม 2462 – รองอธิบดีกรมตรวจมหาดเล็ก
 7 พฤศจิกายน 2462 – พระยาอิศรพัลลภ
 1 มกราคม 2467 – จางวางตรี
 4 เมษายน 2468 – องคมนตรี
 1 เมษายน 2469 – เปลี่ยนยศเป็นมหาเสวกตรี และเป็นปลัดจางวางกรมมหาดเล็ก
 1 เมษายน 2470 – รั้งตำแหน่ง (รักษาราชการแทน) ปลัดทูลฉลองกระทรวงวัง
 5 เมษายน 2471 – พระยาบำเรอภักดิ์ คงถือศักดินา 1000
 12 เมษายน 2471 – ปลัดทูลฉลองกระทรวงวัง

 งานการเมือง 
มหาเสวกตรี พระยาบำเรอภักดิ์ ได้รับโปรดเกล้าฯ แต่งตั้งเป็นสมาชิกวุฒิสภา เมื่อวันที่ 18 พฤศจิกายน 2490 ก่อนจะพ้นจากตำแหน่งเมื่อวันที่ 29 พฤศจิกายน 2494

 เครื่องราชอิสริยาภรณ์ 
มหาเสวกตรี  ได้รับพระราชทานเครื่องราชอิสริยาภรณ์ เข็ม และเหรียญดังนี้

 10 กรกฎาคม 2456 – เข็มข้าหลวงเดิม
# อารามเอร์เดเนโซ
อารามเอร์เดเนโซ (, ทิเบต: ལྷུན་གྲུབ་བདེ་ཆེན་གླིང་, lhun grub bde chen gling) เป็นอารามพุทธในประเทศมองโกเลียที่เก่าแก่ที่สุดแห่งหนึ่ง ตั้งอยู่ในจังหวัดออวอร์ฮังไก ห่างไปสองกิโลเมตรจากนครฮาร์ฮอริน ติดกับนครโบราณการาโกรัม อารามได้รับการขึ้นทะเบียนเป็นแหล่งมรดกโลกในฐานะส่วนหนึ่งของภูมิทัศน์ทางวัฒนธรรมหุบเขาออร์ฮอน อารามนี้เป็นอารามนิกายเกอลุกปะในศาสนาพุทธแบบทิเบต

ในผี 1939 ผู้นำคอมมิวนิสต์ ฮอร์โลกิน โชยบัลซัน มีคำสั่งให้ทำลายอารามทิ้งhttp://www.ciaonet.org/atlas/countries/mn_data_loc.html#a6 เช่นเดียวกับอารามพุทธแห่งอื่น ๆ ในประเทศ รวมถึงสั่งฆ่าพระสงฆ์หลายหมื่นรูปในมองโกเลีย วัดขนาดเล็กสามหลังและกำแพงภายนอกที่เป็นสถูปเหลือรอดจากการสั่งทำลายครั้งนี้ ในปี 1944 โจเซฟ สตาลิน กดดันให้ทางการมองโกเลียอนุรักษ์สภาพของอารามเอร์เดเนโซ และอารามกันดันเทกชินเลน ไว้เพื่อเป็นสิ่งปลูกสร้างสำหรับชาวต่างชาติมาเยี่ยมชม เช่น รองประธานาธิบดีสหรัฐ เฮนรี วอลเลส เพื่อยืนยันว่ารัฐคอมมิวนิสต์นี้มีเสรีภาพในการนับถือศาสนาอยู่ ในปี 1947 อารามแปรสภาพมาเป็นพิพิธภัณฑ์และสิ้นสภาพการใช้งานทางศาสนา
# สาวกเจ็ดสิบคน
สาวกเจ็ดสิบคน (กรีก: ἑβδομήκοντα μαθητές, hebdomikonta mathetes) ในธรรมเนียมของศาสนาคริสต์ตะวันออกเรียกว่า อัครทูตเจ็ดสิบคน (Greek: ἑβδομήκοντα απόστολοι, hebdomikonta apostoloi) เป็นกลุ่มผู้แทนในช่วงต้น ๆ ของพระเยซูที่ถูกกล่าวถึงในพระวรสารนักบุญลูกา จำนวนของสาวกเหล่านี้มีความแตกต่างออกไประหว่าง 70 คนหรือ 72 คนขึ้นกับสำเนาต้นฉบับ

ความจากลูกา 10 ในพระวรสารนักบุญลูกาซึ่งเป็นพระวรสารเพียงเล่มเดียวที่กล่าวถึงสาวกเหล่านี้ มีพระบัญชาที่เฉพาะเจาะจงสำหรับพันธกิจ เริ่มด้วยความว่า (ในพระคริสตธรรมคัมภีร์ ฉบับมาตรฐาน):

ในศาสนาคริสต์ตะวันตก สาวกเหล่านี้มักเรียกว่าเป็นสาวกCatholic Encyclopedia: Disciple: "The disciples, in this disciples, in this context, are not the crowds of believers who flocked around Christ, but a smaller body of His followers. They are commonly identified with the seventy-two (seventy, according to the received Greek text, although several Greek manuscripts mention seventy-two, as does the Vulgate) referred to (Luke 10:1) as having been chosen by Jesus. The names of these disciples are given in several lists (Chronicon Paschale, and Pseudo-Dorotheus in Migne, P.G., XCII, 521–24, 543–45, 1061–65); but these lists are unfortunately worthless." ในขณะที่ศาสนาคริสต์ตะวันออกมักเรียกว่าเป็นอัครทูต คำทั้งสองในภาษากรีกต้นฉบับใช้ในเชิงพรรณนา โดยอัครทูตหมายถึงผู้ที่ถูกส่งไปทำพันธกิจ (ภาษากรีกใช้รูปคำกริยาว่า apesteilen) ในขณะที่สาวกมีความหมายถึงนักเรียน แต่ในสองธรรมเนียมมีความแตกต่างกันในเรื่องขอบเขตของคำว่าอัครทูตและสาวก
# การเลือกตั้งนายกองค์การบริหารส่วนจังหวัดขอนแก่น พ.ศ. 2567
การเลือกตั้งนายกองค์บริหารส่วนจังหวัดขอนแก่น  พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 3 พฤศจิกายน พ.ศ. 2567

สืบเนื่องจากที่ นายพงษ์ศักดิ์ ตั้งวานิชกพงษ์ ได้ลาออกจากตำแหน่งเมื่อวันที่ 13 กันยายน พ.ศ. 2567

 ผู้สมัครนายกองค์การบริหารส่วนจังหวัด 

 หมายเลข 1: วัฒนา ช่างเหลา  
อดีตเลขานุการรัฐมนตรีช่วยว่าการกระทรวงมหาดไทย ประธานสโมสรฟุตบอลขอนแก่น ยูไนเต็ด และอดีต สส.ขอนแก่น เขต 2 พรรคภูมิใจไทย ปัจจุบันเป็นสมาชิกพรรคเพื่อไทย

 หมายเลข 2: พงษ์ศักดิ์ ตั้งวานิชกพงษ์ 
อดีตนายกองค์การบริหารส่วนจังหวัดขอนแก่น

 หมายเลข 3: โตบูรพา สิมมาทัน  
อดีตผู้สมัคร สส.ขอนแก่น เขต 1 พรรคเสรีรวมไทย พรรคประชาชาติ และ พรรคพลังประเทศไทย

 หมายเลข 4: ณัฏฐ์ ก้อนคำ  
อดีตผู้สมัคร สส.ขอนแก่น เขต 8 พรรคประชาธิปัตย์ (ขาดคุณสมบัติ)

 ผลการเลือกตั้ง
# จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดพะเยา พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยจังหวัดพะเยาทั้งจังหวัด
# หิโตปเทศ
หิโตปเทศ  (สันสกฤต: हितोपदेशः, IAST: Hitopadeśa, "ตำรับที่แนะนำประโยชน์เกื้อกูล") เป็นคัมภีร์อินเดียภาษาสันสกฤตประกอบด้วยนิทานอุทาหรณ์ที่มีตัวละครเป็นทั้งคนและสัตว์ คัมภีร์นี้ได้รวบรวมคำคม ความรู้ทางโลก และคำแนะนำด้านการเมืองไว้ด้วยภาษาที่เรียบง่ายและสวยงาม ได้รับการแปลเป็นหลายภาษา

ที่มาของคัมภีร์ไม่ทราบแน่ชัด แต่จากต้นฉบับตัวเขียนที่หลงเหลืออยู่ ระบุว่าแต่งขึ้น ค.ศ. 1373 (พ.ศ. 1916) อาจแต่งโดยนารายณะบัณฑิตซึ่งคงมีชีวิตอยู่ในรัชกาลพระเจ้าธวลจันทรแห่งเบงกอล เพราะปรากฏข้อความกล่าวถึงในช่วงท้ายของหิโตปเทศ นารายณะบัณฑิตได้อ้างถึงคัมภีร์ที่ใช้ในการเรียบเรียงหิโตปเทศอย่างปัญจตันตระและคัมภีร์อื่น ๆ อย่างนีติศตกะของจาณักยพราหมณ์ หรือ จาณักยศตกะ และกามันทกียนีติสาร ซึ่งเป็นวรรณกรรมนิติศาสตร์ของอินเดีย ส่วนในประเทศไทย พบอยู่ 9 สำนวน
# การเลือกตั้งนายกองค์การบริหารส่วนจังหวัดสุโขทัย พ.ศ. 2567
การเลือกตั้งนายกองค์บริหารส่วนจังหวัดสุโขทัย พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 3 พฤศจิกายน พ.ศ. 2567

สืบเนื่องจากที่ นายมนู พุกประเสริฐ ได้ลาออกจากตำแหน่งเมื่อวันที่ 19 กันยายน พ.ศ. 2567

 ผู้สมัครนายกองค์การบริหารส่วนจังหวัด 

 หมายเลข 1: มนู พุกประเสริฐ 
อดีตนายกองค์การบริหารส่วนจังหวัดสุโขทัย สังกัด พรรคเพื่อไทย

 หมายเลข 2: โด่ง แสวงลาภ 
ทนายความ, นายกสมาคมผู้ปกครองและครูโรงเรียนเมืองเชลียง อดีตผู้สมัคร สส.สุโขทัย เขต 3 พรรคประชาธิปัตย์ ในปี พ.ศ. 2562 และอดีตสมาชิกพรรคประชาธิปัตย์ (ลาออกปี 2563)

 หมายเลข 3: วศินภัทร์ กิตตินันท์พาณิช  
อดีตรองนายกองค์การบริหารส่วนตำบลวังน้ำขาว และอดีตผู้สมัคร สส.สุโขทัย เขต 2 พรรคก้าวไกล ปัจจุบันเป็นสมาชิกพรรคประชาชน ลงสมัครในนามกลุ่มก้าวเปลี่ยนสุโขทัย

 ผลการเลือกตั้ง
# จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรจังหวัดพะเยา กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนผลการเลือกตั้งสมาชิกสภาผู้แทนราษฎร พ.ศ. 2535. กรมการปกครอง กระทรวงมหาดไทย. 2536

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยจังหวัดพะเยาทั้งจังหวัด
# จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การเลือกตั้งสมาชิกสภาผู้แทนราษฎรจังหวัดพะเยา มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร ๒๒ มีนาคม พ.ศ. ๒๕๓๕. กรมการปกครอง กระทรวงมหาดไทย. 2535

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยจังหวัดพะเยาทั้งจังหวัด
# ตำบลหลักหก
หลักหก เป็น ตำบล หนึ่งในอำเภอเมืองปทุมธานี จังหวัดปทุมธานี เขตปริมณฑลกรุงเทพฯ

ประวัติศาสตร์ 
ชื่อ "หลักหก" หมายถึง "หลักกิโลเมตรที่ 6" ซึ่งอ้างอิงถึงหลักกิโลเมตรที่หกของคลองเปรมประชากร คลองที่ถูกขุดขึ้นในรัชสมัยของพระบาทสมเด็จพระจุลจอมเกล้าเจ้าอยู่หัว (รัชกาลที่ 5) เชื่อมกรุงเทพฯ ไปยังอำเภอบางปะอินในจังหวัดพระนครศรีอยุธยา โดยคลองนี้ไหลผ่านพื้นที่นี้

หลักหกได้รับการยกระดับเป็นเทศบาลตำบลจากองค์การบริหารส่วนตำบล (อบต.) เมื่อวันที่ 24 สิงหาคม 2550

ในสมัยอยุธยา พื้นที่รอบ ๆ หลักหกถูกใช้ในการปลูกข้าวและอ้อยเพื่อส่งไปเลี้ยงช้างเผือกในราชสำนัก

เมื่อมาถึงสมัยรัตนโกสินทร์ พื้นที่นี้ถูกปล่อยทิ้งร้าง ในรัชสมัยพระบาทสมเด็จพระจอมเกล้าเจ้าอยู่หัว (รัชกาลที่ 4) พระพิสณฑ์สมบัติบริบูรณ์ (ยิ้ม พิศลยบุตร) ข้าราชสำนักใน กรมท่าซ้าย (เทียบได้กับกรมการจีนในสยาม) ได้นำชาวจีนมาบุกเบิกการปลูกอ้อย รวมถึงสร้างโรงหีบอ้อย ต่อมาเปลี่ยนเป็นการปลูกข้าว

ภูมิศาสตร์ 
พื้นที่นี้เป็นที่ราบต่ำโดยมีแม่น้ำเจ้าพระยาไหลผ่านกลางพื้นที่ ซึ่งถูกแยกออกเป็นคลองหลายสาย อำเภอเมืองปทุมธานีตั้งอยู่ทั้งสองฝั่งของแม่น้ำ

พื้นที่ใกล้เคียงมีดังนี้ (จากทิศเหนือไปตามเข็มนาฬิกา): ตำบลบางพูนในอำเภอเดียวกัน, ตำบลประชาธิปัตย์ในอำเภอธัญบุรีและตำบลคูคตในอำเภอลำลูกกา, แขวงสีกันในเขตดอนเมือง กรุงเทพมหานคร และตำบลบ้านใหม่ในอำเภอเดียวกัน

ตำบลหลักหกอยู่ห่างจากเมืองปทุมธานีประมาณ  และห่างจากกรุงเทพมหานคร ประมาณ  โดยมีพื้นที่รวม 11.7 ตารางกิโลเมตร (ประมาณ 4.5 ตารางไมล์)

ประชากร 
มีประชากรทั้งหมด 21,704 คน (ชาย 10,242 คน หญิง 11,462 คน) ใน 11,588 ครัวเรือน ความหนาแน่นเฉลี่ยอยู่ที่ 1,855.04 คนต่อตารางกิโลเมตร

ประชากรในพื้นที่ประกอบอาชีพหลากหลาย ทั้งการเกษตร การจ้างงาน ข้าราชการ และการค้าขาย

การปกครอง 
พื้นที่นี้อยู่ภายใต้การปกครองของเทศบาลตำบลหลักหก แบ่งออกเป็น 7 หมู่บ้าน ได้แก่
 หมู่ ชื่อ1.คลองคูกลาง2.คลองกวางตุ้ง3.คลองเปรมประชากร4.คลองรังสิตประยูรศักดิ์5.คลองรังสิต6.คลองสิบศอก7.คลองเปรม

การศึกษา 
ในพื้นที่มีโรงเรียนรัฐบาลสามแห่ง โรงเรียนเอกชนสี่แห่ง มหาวิทยาลัยรังสิต เป็นสถาบันการศึกษาระดับอุดมศึกษาเพียงแห่งเดียวในพื้นที่

ศาสนสถาน 
วัดรังสิต
วัดนาวง
ศาลเจ้าพ่อสมบูรณ์

สถานที่ใกล้เคียง 
หมู่บ้านเมืองเอก 
มหาวิทยาลัยเทคโนโลยีราชมงคลธัญบุรี thumb|250px|สถานีคูคต รถไฟฟ้าบีทีเอส ที่อยู่ใกล้เคียง

การคมนาคม 
สภาพการคมนาคมของหลักหกสะดวกสบาย เนื่องจากเป็นพื้นที่เขตเมืองที่อยู่ใกล้กับกรุงเทพฯ ตำบลนี้ถูกข้ามโดยรถไฟฟ้าสายสีแดงเข้มของการรถไฟแห่งประเทศไทย (รฟท.) โดยมีสถานีในพื้นที่คือ สถานีหลักหก (มหาวิทยาลัยรังสิต) ซึ่งเปิดใช้งานเป็นวันแรกเมื่อวันที่ 2 สิงหาคม พ.ศ. 2564 นอกจากนี้หลักหกยังสามารถเข้าถึงได้โดยสถานีคูคตของรถไฟฟ้าบีทีเอสที่อยู่ในพื้นที่ใกล้เคียง

ตำบลนี้ยังเคยให้บริการโดยที่หยุดรถไฟหลักหก (ห่างจากสถานีกรุงเทพ (หัวลำโพง) 27.61 กิโลเมตรหรือ 17.2 ไมล์) โดยมีเส้นทางรถไฟสายเหนือและเส้นทางรถไฟสายตะวันออกเฉียงเหนือผ่านบริเวณนี้ แต่ที่หยุดรถไฟซึ่งตั้งอยู่ระหว่างหลักหกและคูคต (รางรถไฟเป็นเขตแดน) และคู่ขนานกับถนนกำแพงเพชร 6 ได้ถูกยกเลิกใช้งานอย่างถาวรตั้งแต่วันที่ 15 กันยายน พ.ศ. 2563 พร้อมกับที่หยุดรถไฟสองแห่งติดต่อกัน เนื่องจากถูกแทนที่ด้วยรถไฟฟ้าสายสีแดงเข้ม

มีถนนทั้งหมด 33 สายในเขตเทศบาล แปดในนั้นถูกลงทะเบียนเป็นทางหลวง